วิกิพีเดีย:สภากาแฟ/อภิปราย/บทความโรงเรียนที่ไม่มีอยู่จริง

เนื่องจากระยะนี้พบว่ามีผู้ใช้หลายคนพยายามเขียนบทความโรงเรียนที่ไม่มีอยู่จริงขึ้นมา โดยอ้างข้อมูลอันเป็นเท็จบ้าง ข้อมูลที่ไม่สามารถตรวจสอบได้บ้าง เช่น- โรงเรียนเซนต์แมทเทิลเนียร์ เชียงใหม่ เขียนโดย Mattelnoir- โรงเรียนแม่พระฟาติมา คริสตัลวิทยาลัย เขียนโดย Sttmatticlescool
นอกจากนี้ยังมีข้อสังเกตเพิ่มเติมว่า สองโรงเรียนนี้ต่างก็ใช้ภาพ :ไฟล์:Honglan.jpg ซึ่งดูเป็นการผิดปกติวิสัยว่าสองโรงเรียนจะมีห้องเรียนที่เหมือนกันโดยไม่ผิดเพี้ยน จึงขอความเห็นจากศาลาชุมชนว่าควรจะรับมือกับกรณีดังกล่าวนี้อย่างไรด้วยครับ --∫G′(∞)dx 13:04, 31 ตุลาคม 2554 (ICT)
 เห็นควรให้ลบบทความครับ --Pongsak ksm 13:15, 31 ตุลาคม 2554 (ICT)
ล่าสุดพบว่ากำลังจะเตรียมเพิ่มอีกโรงเรียนในกรุงเทพมหานคร โรงเรียนพริ้นเซส แมทเทิสวิทยาลัย ซึ่งก็ไม่มีอยู่จริงเช่นกัน ผมมีแนวทางว่า ให้ตรวจสอบรายชื่อโรงเรียนจาก opec.go.th เป็นหลักครับ เพราะถ้าโรงเรียนเปิดมานานแล้ว ย่อมมีรายชื่ออยู่ในนั้น ถ้าหากไม่มีในรายชื่อ (เช่นเพิ่งก่อตั้ง) ผู้เขียนต้องพิสูจน์ตัวเองโดยแสดงหลักฐาน เช่นเอกสารการก่อตั้งโรงเรียน หรือหนังสือราชการอื่น ๆ ที่มีชื่อโรงเรียนมาแสดงให้ดู (ระเบียนหนังสือราชการตรวจได้อยู่แล้วว่าจริงหรือปลอม) --octahedron80 15:50, 31 ตุลาคม 2554 (ICT)
# ขอบคุณทุกท่านที่ร่วมกันตรวจสอบ ผมขอ play safe ในการลบทันที โดยใช้กติกา WP:NOTE ซึ่งหลวมที่สุด  กล่าวคือ มีจริงหรือไม่มีจริงก็ตาม หากไม่มีใครรู้จักก็ไม่ต้องมีบทความอยู่ในวิกิพีเดีย
# อย่างไรก็ดี เราไม่ควรนิ่งนอนใจในกรณีดังกล่าว วิธีการต่อสู้มีสองแนวคือ 
#* กำหนดหลักเกณฑ์การพิสูจน์ อย่างคุณ octahedron80 เสนอข้างต้น
#* ในกรณีผู้ก่อกวนเป็นบุคคลเดียว หา motive ที่เขาทำอย่างนั้นและระงับที่เหตุ
--taweethaも 15:55, 31 ตุลาคม 2554 (ICT)
 ผู้ใช้ได้ตอบบางส่วนไว้ในหน้า คุยกับผู้ใช้:Horus ครับ แต่ดูไม่ประสงค์จะนำหลักฐานมาแสดงเลย --∫G′(∞)dx 16:03, 31 ตุลาคม 2554 (ICT)
: ขออนุญาตคุณ Horus ย้ายการพูดคุยนั้นมาไว้ที่หน้านี้เลยดีกว่าครับ เก็บไว้เป็นหลักฐาน --taweethaも 19:31, 31 ตุลาคม 2554 (ICT)
----
ย้ายมาจาก คุยกับผู้ใช้:Horus#โรงเรียนเซนต์แมทเทิลเนียร์ เชียงใหม่
โรงเรียนของเราก็มีแหล่งอ้างอิงแล้วนะค่ะ ไม่ทราบว่าจะลบทำไม ถ้ายังไม่ทำเหมือนเดิม ทางเราจะไปบอกแก่ทุกคนว่า วิกิพีเดีย เป็นยังงัย ทางเราก็จะยืนยันอยุ่ดีว่ามีอยู่จริง
เอางี้ครับ คุณช่วยกรุณา ถ่ายรูปด้านหน้าที่มีป้ายชื่อโรงเรียนคุณมาลงหน่อยได้มั้ยครับ หรือ หาเอกสารทางราชการมายืนยันหน่อยครับ เพราะแผนที่ที่คุณให้มาน่ะมันเป็นของ รร เชียงใหม่คริสเตียน ไม่งั้นเราก็จะลบอยู่ดีนะครับ --Robosorne 18:37, 30 ตุลาคม 2554 (ICT)
หรอค่ะ เออ งั้นถ้าต้องการติดต่อกับผ.อ. เชิญเรยนะค่ะ เพราะตอนนี้โรงเรียนไม่ีมีคัยอยู่แร้ว  โรงเรียนต้องเปิดวันพรุ่งนี้แร้วนะค่ะ เด็กๆก็เตรียมตัวมาโรงเรียน บางคนก้อนอนค้าง อย่ามากวนเวลาทำงานนะค่ะ
 เว็บไซต์ไม่สามารถติดต่อได้ และไม่พบว่ามีบันทึกการจดทะเบียนเว็บไซต์ไว้ที่ไหนเลย ฉะนั้นถ้าคุณอยากแสดงให้เราเห็นว่ามีโรงเรียนแห่งนี้จริง คุณต้องนำเอกสารมาพิสูจน์ด้วยตนเอง มิใช่ให้เราไปนั่งพิสูจน์ว่านี่เป็นของจริงหรือไม่ อย่าลึมนะครับว่าทุกคนมีงาน แถมต้องป้องกันน้ำที่จะมาเมื่อไรก็ไม่ทราบ ไม่มีเวลามานั่งพร่าอยู่กับคุณได้ตลอดหรอกนะครับ ดังนั้นอย่ามากวนเวลาทำงานของอาสาสมัครด้วยคำพูดยอกย้อนแบบนี้เลยครับ แล้วถ้าเกิดคุณไม่นำเอกสารมาแสดงหรือแสดงไม่ได้ แล้วทางเราลบไปแล้วคุณไปประจาน ทางเราก็พร้อมจะอ้างว่าข้อมูลที่ให้มาพิสูจน์ไม่ได้หรือไม่ได้ให้มา ดังนั้นอย่ามากวนเวลาครับ โปรดฟังอีกครั้ง --∫G′(∞)dx 20:23, 30 ตุลาคม 2554 (ICT)
----
อาจจะขอเว็บไซต์โรงเรียน หรือ เนื้อหาที่มีการกล่าวถึงโรงเรียน รูปภาพโรงเรียน ฯลฯเป็นแหล่งอ้างอิงก็ได้ครับ--Wittaya Kitka ^_^ 20:38, 2 พฤศจิกายน 2554 (ICT)
:เรื่องรูปภาพ เขาอาจจะไปเอารูปอะไรมาก็ไม่รู้มาอุปโลกน์เป็นของโรงเรียนนั้น ลองดูรูปที่อัปโหลด แต่ละรูปพิสูจน์ไม่ได้เลยว่าเป็นของโรงเรียนนั้นจริง กรณีถ้าจะยืนยันด้วยรูปภาพควรเป็นป้ายชื่อหน้าโรงเรียน (ก่อนหน้านี้เอารูปดาราญี่ปุ่นมาแอบอ้างว่าเป็นครูสอนภาษาญี่ปุ่น ซึ่งภาพโดนลบไปเรียบร้อยแล้ว) เรื่องเว็บไซต์ ข้อมูลที่เคยใส่ไว้บอกว่ามี smc.ac.th แต่พอตรวจเข้าจริงไม่มีเว็บไซต์นั้นจดทะเบียนไว้แต่อย่างใด ที่อยู่ก็เป็นของโรงเรียนอื่น --octahedron80 08:34, 3 พฤศจิกายน 2554 (ICT)
ตามที่สังเกตส่วนใหญ่ เป็นปัญหาอย่างหนึ่งของบทความโรงเรียนหลายบทความที่มักจะไม่มีแหล่งอ้างอิง อาจต้องตรวจสอบบทความอีกหลายบทความที่อาจเข้าข่ายกรณีนี้เช่นเกียวกัน --N.M. | พูดคุย 14:52, 4 พฤศจิกายน 2554 (ICT)
อย่างยิ่งครับ ขอยกที่ผมเขียนในเฟสบุ๊ดมาลงแล้วกันครับ คือถ้าคิดเป็นกรณีที่เลวร้ายที่สุดคือ ถ้าเกิดเป็นพวกมิจฉาชีพ มาเขียนบทความโรงเรียน แล้วมาสร้างเรื่องขอรับบริจาดช่วยน้ำท่วม โดยใช้บทความใน วิกิ มาอ้างว่า โรงเรียนนั้นมีอยู่จริง มันก็น่าจะมีคนหลงเชื่อได้ง่ายๆเหมือนกันนะ ถ้าไม่ตรวจสอบดีๆ เราอาจจะเริ่มจากโรงเรียนที่หาใน google ไม่เจอก่อน--Robosorne
ฝากเตือนหน่อยนะครับ มีบางเว็บไซต์ของโรงเรียนได้คัดลอกประวัติโรงเรียนในวิกิพีเดียใส่ไว้ในเว็บไซต์โรงเรียน (อาจมีลิงก์แดง,เลขเชิงอรรถ ฯลฯ อยู่ด้วย) ทำให้ไม่สามารถใช้เป็นแหล่งอ้างอิงได้ครับ --N.M. | พูดคุย 16:14, 4 พฤศจิกายน 2554 (ICT)
----
แจ้งให้ทราบว่า
# ผู้เขียนบทความโรงเรียนที่ว่า (Mattelnoir) เขียนบทความใหม่คือ พรรคคนโสดแห่งประเทศไทย (ลบ 3 ครั้ง)
# Mattelnoir ถูกบล็อกตลอดกาลแล้ว
--taweethaも 21:11, 5 พฤศจิกายน 2554 (ICT)
ซึ่งต่อมาได้ใช้ชื่อ Sttmatticlescool เขียนบทความนี้อีกครั้ง --N.M. | พูดคุย 20:03, 7 พฤศจิกายน 2554 (ICT)
ตอนนี้ มาอีกแล้ว ใช้ชื่อ Pakkhonsod‎ เขียนบทความ โรงเรียนศิลป์หฤทัย วิทยาลัย --lux2545 18:57, 30 พฤศจิกายน 2554 (ICT)